Judith Babirye

Judith Babirye ni mwanamuziki wa Injili na mwanasiasa wa nchini Uganda. Ni mchungaji mkuu wa kanisa la "New Life Deliverance Church", katika kitengo cha Makindye, kusini mashariki mwa Kampala, mji mkuu wa Uganda.

Pia aliwahi kuwa mbunge aliyechaguliwa kuwakilisha jimbo la wanawake la Wilaya ya Buikwe katika Bunge la 10 (2016 – 2021).

 Maisha ya awali na elimu 
Babirye alizaliwa Nyenga, Wilaya ya Buikwe, kwa Bw na Bi Mukooza, mnamo 23 Septemba, 1977. Alisoma katika Shule ya Msingi ya Nalinya Lwantale katika Wilaya ya Luweero . Alisoma katika Shule ya Upili ya Ndejje kwa elimu yake ya O-Level na katika Shule ya Sekondari ya Iganga kwa masomo yake ya A-Level, na kuhitimu Diploma ya Shule ya Upili mnamo 1998.

Alikubaliwa katika Chuo Kikuu cha Makerere, chuo kikuu kikongwe na kikubwa zaidi cha umma nchini Uganda, ambapo alihitimu mwaka 2001 na Shahada ya Sanaa katika Utalii.

 Muziki 
Alipokuwa katika Shule ya Sekondari ya Ndejje, Babirye alishinda tamasha za utunzi wa muziki ambapo walipewa jukumu la kutunga wimbo wa shule. Akiwa Iganga, pia alitunga wimbo wa shule na kuibua kazi yake ya muziki.

Wimbo wake wa kwanza, "Beera Nange", ulishinda wimbo bora wa injili katika Tuzo za Pearl of Africa Music Awards za 2006 .  Amekuwa na nyimbo nyingi kama vile "Wambatira", "Omusaayi gwa Yesu", "Ekitibwa kyo Mukama" na "Maama".

 Maisha binafsi 
Babirye aliolewa na Niiwo ambaye walipata naye mtoto wa kike. Walakini, mnamo Januari 2017, walipeana talaka. Baadaye aliolewa na Paul Musoke Sebulime, mnamo 28 Julai 2018, katika sherehe ya kitamaduni.

 Marejeo 

Jamii:Wanamuziki wa Uganda
Jamii:Arusha Translation-a-thon
Jamii:Wanamuziki wa Injili
Jamii:Waliozaliwa 1977
Jamii:Watu walio hai